་བྷ་ཝ། སུ་པོ་རྱོ་མེ་བྷ་ཝ། སརྦ་སིདྡྷིམྨེ་པྲ་ཡ་ཙྪ། སརྦ་ཀརྨ་སུ་ཙ་མེ་ཙིཏྟཾ་ཤྲི་ཡཿཀུ་རུ་ཧཱུྃ་ཧ་ཧ་ཧ་ཧ་ཧོ། བྷ་ག་ཝན་བཛྲ་ཧེ་རུ་ཀ་མཱ་མེ་མུཉྩ། བཛྲ་ཧེ་རུ་ཀོ་བྷ་ཝ་མ་ཧཱ་ས་མ་ཡ་ས་ཏྭ་ཨཱཿཧཱུྃ་ཕཊ། «ལན་གསུམ་བརྗོད་ཅིང་།» མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་པར་གསོལ། །བདག་ཅག་ལས་དང་པོ་པའི་རྟེན་གྱི་གང་ཟག་ཏུ་གྱུར་པས་ཏིང་ངེ་འཛིན་མི་གསལ་བ་དང་བྱིང་བ་དང་རྒོད་པའི་དབང་དུ་གྱུར་པ་ཐམས་ཅད་དང་། ཆོ་ག་ལྷག་པ་དང་ཆད་པར་གྱུར་པ་དང་། མཆོད་པའི་ཡོ་བྱད་མ་འབྱོར་བ་དང་ཉམས་པ་དང་། དཀྱིལ་འཁོར་སྒྲུབ་པ་ལ་སྐྱོན་དུ་གྱུར་པ་གང་ཡིན་པ་དེ་ཐམས་ཅད་བཟོད་པར་མཛད་དེ་ལྷག་ཆད་ཁ་བསྐོང་བར་མཛད་དུ་གསོལ། «ཞེས་ལྷག་ཆད་ཁ་བསྐངས།» ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །བཛྲ་མུཿ མདུན་བསྐྱེད་ཀྱི་ཡེ་ཤེས་པ་རྣམས་རང་བཞིན་གྱི་གནས་སུ་གཤེགས། «ཞེས་ལག་པ་གཡོན་པའི་མཐེབ་སྲིན་གྱི་སེ་གོལ་ཁ་ཕྱིར་སྟན་ཐོག་དེ་ནས་གཡོན་པའི་མཐེབ་སྲིན་གྱིས་ཐབ་དབུས་ནས་ཐལ་བ་ཅུང་ཟད་བླངས་ལ་གནས་གསུམ་དུ་བྱུགས་ཤིང་།» དམ་ཚིག་པ་བདག་ལ་ཛ་ཧཱུྃ་བཾ་ཧོཿགཉིས་སུ་མེད་པར་ཐིམ་པར་གྱུར། བདག་ཉིད་རྡོ་རྗེ་རྣལ་འབྱོར་མའི་སྐུར་གསལ་བའི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ། ལྟེ་བར་ཨོཾ་བྃ་དམར་མོ་རྡོ་རྗེ་ཕག་མོ། སྙིང་གར་ཧྃ་ཡོཾ་སྔོན་མོ་གཤིན་རྗེ་མ། ཁར་ཧྲིཾ་མོཾ་དཀར་མོ་རྨོངས་བྱེད་མ། དཔྲལ་བར་ཧྲིཾ་ཧྲིཾ་སེར་མོ་སྐྱོད་བྱེད་མ། སྤྱི་གཙུག་ཏུ་ཧཱུྃ་ཧཱུྃ་ལྗང་ཁུ་སྐྲག་བྱེད་མ། ཡན་ལག་ཐམས་ཅད་ལ་ཕཊ་ཕཊ་དུད་ཁ་ཙཎྜི་ཀཱའི་ངོ་བོར་གྱུར། ཨོཾ་བྃ་ཧྃ་ཡོཾ། ཧྲིཾ་མོཾ། ཧྲིཾ་ཧྲིཾ། ཧཱུྃ་ཧཱུྃ་ཕཊ་ཕཊ། «ཞེས་གོ་ཆའི་སྔགས་རྐྱང་པ་ཚར་གསུམ་བརྗོད་ཅིང་གསལ་གདབ། ཡང་མར་བླུགས་གཟར་གང་དབུལ་ཞིང་།» ཨོཾ་ཨགྣེ་ཡེ་ཛྭ་ལ་རཾ། «ཞེས་བརྗོད་པས།» མེ་ལྷ་འབར་བའི་རྣམ་པ་ལས་རང་གཟུགས་སུ་བྱོན་པར་གྱུར་«པར་བསམས།» མེ་ལྷའི་ཞལ་ཅུང་ཟད་གདངས་པའི་ལྕེ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལ་རྃ་དང་། དགང་བླུགས་ཀྱི་ཁ་ལ་རྃ་གྱིས་མཚན་པར་གྱུར་«པར་བསམས་ལ།» ཨོཾ་ཨགྣེ་ཡེ་སྭཱ་ཧཱ། «ཞེས་བརྗོད་ཅིང་མར་བླུགས་གཟར་བདུན་གྱིས་དགང་གཟར་བཀང་ལ་གཟར་བུ་གཉིས་ཁ་སྦྱར་ཏེ་ཐབ་ལ་གཡོན་དུ་བསྐོར་ཞིང་། མེ་ལྷའི་ཞལ་དུ་ཕུལ་བར་བསམས་ལ། »ཨོཾ་ཨགྣེ་ཡེ་ཨ་དཱི་བྱ་དཱི་བྱ། ཨ་བྷི་མ་ཧཱ་ཤྲཱི་ཧ་བྱ་ཀ་བྱ་བྷ་ཧ་ན་ཡེ་བདག་གིས་མཁའ་སྤྱོད་སྒྲུབ་པའི་ནད་གདོན་སྡིག་སྒྲིབ་བར་ཆད་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ། «དེ་ལྟར་གཤེགས་སྐྱེམས་མར་བདུན་ཚན་གསུམ་ཕུལ་ནས། སྲེག་རྫས་ལྷག་མ་རྣམས།» ཨོཾ་ཨགྣེ་ཡེ་བོདྡྷི་བྲིཀྵ་ཡེ་བདག་གི་ནད་གདོན་སྡིག་སྒྲིབ་བར་ཆད་གསང་སྔགས་ལྷག་ཆད་ཀྱི་ཉེས་པ་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ། «ཞེས་དང་།» ཨོཾ་ཨགྣེ་ཡེ་ལྷ་སྔགས། བོདྡྷི་བྲིཀྵ་ཡེ་«སོགས་རྫས་སྔགས། »བདག་གི་སྡིག་སྒྲིབ་«སོགས་ལས་སྔགས་ཚར་གཅིག་གིས་སྣ་གྲངས། གཞན་རྫས་སྔགས་རྐྱང་པ་གྲངས་བདུན་ནམ་བཅུ་གཅིག་སོགས་ཅི་རིགས་ཕུལ་ཏེ། རྫས་སྔགས།» ཨོཾ་བོ་དྡྷི་བྲིཀྵ་ཡེ་སྭཱ་ཧཱ། «ཡམ་ཤིང་།» ཨོཾ་ཨགྣ་ཡེ་སྭཱ་ཧཱ། «མར་དང་།» ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ། «ཏིལ་དང་།» ཨོཾ་སརྦ་སཾ་པོ་དེ་སྭཱ་ཧཱ། «ཟས་མཆོག་དང་།» ཨོཾ་བཛྲ་པུཥྚ་ཡེ་སྭཱ་ཧཱ། «འབྲས་དང་།» ཨོཾ་བཛྲ་བི་ཛ་ཡེ་སྭཱ་ཧཱ། «སོ་བ།» ཨོཾ་མ་ཧཱ་བེ་ག་ཡེ་སྭཱ་ཧཱ། «ནས།» ཨོཾ་མ་ཧཱ་བ་ལ་ཡེ་སྭཱ་ཧཱ། «སྲན་མ།» ཨོཾ་བཛྲ་གྷསྨ་ར་ཡེ་སྭཱ་ཧཱ།« གྲོ།» ཨོཾ་བཛྲ་ཨ་ཡུ་རེ་སྭཱ་ཧཱ། «དུར་བ།» ཨོཾ་ཨ་པྲ་ཏཱི་ཧ་ཏ་བཛྲ་ཡེ་སྭཱ་ཧཱ། «ཀུ་ཤ། »ཨོཾ་མ་ད་ན་པཉྩ་ཨ་མྲྀ་ཏ་ཨཱཿཧཱུྃ། «ཆང་དང་།» ཨོཾ་བ་ལ་པཉྩ་ཨ་མྲྀ་ཏ་ཨཱཿཧཱུྃ། «བ་གླང་གི་ཤ་དུམ་གྱི་སྔགས་སོ། །»ཨོཾ་ཨགྣེ་ཡེ་ས་པ་རི་ཝཱ་ར་ཨརྒྷཾ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣེ་ཡེ་ས་པ་རི་ཝཱ་ར་པཱ་དྱཾ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣེ་ཡེ་ས་པ་རི་ཝཱ་པུཥྤེ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣེ་ཡེ་ས་པ་རི་ཝཱ་ར་དྷུ་པེ་པྲ་ཏཱིཙྪ་ཡེ་སྭཱ་ཧཱུྃ། ཨོཾ་ཨགྣེ་ཡེ་ས་པ་རི་ཝཱ་ར་ཨཱ་ལོ་ཀེ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣེ་ཡེ་ས་པ་རི་ཝཱ་ར་གྷནྡྷེ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣེ་ཡེ་ས་པ་རི་ཝཱ་ར་ནཻ་ཝི་དྱེ་པྲ་ཏཱིཙྪ་ཡེ་སྭཱ་ཧཱ། ཨོཾ་ཨགྣ་ཡེ་ས་པ་རི་ཝཱ་ར་ཤབྡ་པྲ་ཏཱིཙྪ་ཡེ་སྭཱ་ཧཱ། «ཞེས་ཕྱི་མཆོད་ཕུལ།» ཨོཾ་ཨགྣེ་ཡེ་ས་པ་རི་ཝཱ་ར་ཨོཾ་ཨཱཿཧཱུྃ། «གིས་ནང་མཆོད་ཕུལ།» འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་པོ་ཌཱ་ཀིས་དབང་བསྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་བསྲེག །འཇིགས་བྱེད་མེ་ལྷ་ཉིད་ལ་རྣམ་པར་བསྟོད། །«ཞེས་པས་བསྟོད།» «གཏོར་མ་སྔར་བྱིན་གྱིས་རླབས་པ་དེ་ཉིད་དྲན་པས། »ཨོཾ་ཨཱཿཧཱུྃ། «ལན་གསུམ།» ཨོཾ་ཨགྣེ་ཡེ་ས་པ་རི་ཝཱ་ར་ན་མཿསརྦ་ཏ་ཐཱ་ག་ཏེ་བྷྱོཿབི་ཤྭ་མུ་ཁེ་བྷྱེཿསརྦ་ཐཱ་ཁཾ་ཨུདྒ་ཏེ་སྥ་ར་ཎ་ཨི་མམ་ག་ག་ན་ཁཾ་གྲྀཧྣེ་དཾ་བ་ལིཾ་ཏ་ཡེ་སྭཱ་ཧཱ། «ཞེས་ལན་ལྔའམ་གསུམ་གྱིས་ཕུལ། »ཨོཾ་ཨགྣེ་ཡེ་ས་པ་རི་ཝཱ་ར་ཨརྒྷཾ། པཱ་དྱཾ། པཱུཥྤེ། དྷུ་པེ། ཨཱ་ལོ་ཀེ གནྡྷེ། ནཻ་ཝི་དྱེ། ཤབྡ་པྲ་ཏཱིཙྪ་ཡེ་སྭཱ་ཧཱ། «ཞེས་ཕྱི་མཆོད་དང་།» ཨོཾ་ཨགྣེ་ཡེ་ས་པ་རི་ཝཱ་ར་ཨོཾ་ཨཱཿཧཱུྃ།« གིས་ནང་མཆོད་ཕུལ།» མེ་དེ་བསྲེག་བྱ་ཟ་བའི་ལྷ། །དྲང་སྲོང་རྒྱལ་པོ་གདོན་གྱི་བདག །ཤར་ལྷོ་གདོན་གྱི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །མེ་ལྷའི་རྒྱལ་པོ་འཁོར་བཅས་རྣམས། །མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང་། །དཔལ་དང་གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་ཐོབ་ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་ཚིག་ཅན་གྱིས་བདག་ལ་སྲུངས། དངོས་གྲུབ་ཀུན་གྱི་སྟོངས་གྲོགས་མཛོད། །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང་། །འབྲུ་རྣམས་འཕེལ་ཞིང་ཆོས་འཕེལ་བ། །དགེ་ལེགས་ཐམས་ཅད་འབྱུང་བའི་གནས། །ཡིད་ལ་འདོད་པ་ཀུན་འགྲུབ་ཤོག །«ཅེས་འཕྲིན་ལས་བཅོལ།» ཨོཾ་ཤྲི་བཛྲ་ཧེ་རུ་ཀ་ས་མ་ཡ་མ་ནུ་པཱ་ལ་ཡ། བཛྲ་ཧེ་རུ་ཀ་ཏེ་ནོ་པ་ཏིཥྛ་ཌི་ཌྷོ་མེ་བྷ་ཝ། སུ་ཏོ་རྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སུ་པོ་རྱོ་མེ་བྷ་ཝ། སརྦ་སིདྡྷིམྨེ་པྲ་ཡ་ཙྪ། སརྦ་ཀརྨ་སུ་ཙ་མེ་ཙིཏྟཾ་ཤྲི་ཡཿཀུ་རུ་ཧཱུྃ་ཧ་ཧ་ཧ་ཧ་ཧོཿབྷ་ག་ཝན་བཛྲ་ཧེ་རུ་ཀ་མཱ་མེ་མུཉྩ། བཛྲ་ཧེ་རུ་ཀོ་བྷ་ཝ་མ་ཧཱ་ས་མ་ཡ་ས་ཏྭ་ཨཱཿཧཱུྃ་ཕཊ། «ལན་གསུམ་བརྗོད་ཅིང་།» མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་པར་མཛོད། །བདག་ཅག་ལས་དང་པོ་པའི་རྟེན་གྱི་གང་ཟག་ཏུ་གྱུར་པས་ཏིང་ངེ་འཛིན་མི་གསལ་བ་དང་བྱིང་བ་དང་རྒོད་པའི་དབང་དུ་གྱུར་པ་ཐམས་ཅད་དང་། ཆོ་ག་ལྷག་པ་དང་ཆད་པར་གྱུར་པ་དང་། མཆོད་པའི་ཡོ་བྱད་མ་འབྱོར་བ་དང་ཉམས་པ་དང་། དཀྱིལ་འཁོར་སྒྲུབ་པ་ལ་སྐྱོན་དུ་གྱུར་པ་གང་ཡིན་པ་དེ་ཐམས་ཅད་བཟོད་པར་མཛད་དེ་ལྷག་ཆད་ཁ་སྐོང་བར་མཛད་དུ་གསོལ། «ཞེས་ལྷག་ཆད་ཁ་བསྐང་། མེ་ལྷ་སྤྱན་འདྲེན་པའི་ཕྱག་རྒྱ་ཕྱིར་སྐྱེད་ཅིང་། »ཨོཾ་བདག་གི་དོན་དང་གཞན་གྱི་དོན། །བསྒྲུབས་ཀྱི་བཞུད་ཅིག་བྱིན་ཟ་ཁྱོད། །ཇི་བཞིན་དུས་སུ་སླར་གཤེགས་ཏེ། །བདག་གི་དངོས་གྲུབ་ཐམས་ཅད་སྒྲུབ། །ཨོཾ་ཨགྣེ་ཡེ་བཛྲ་མུཿ ཡེ་ཤེས་པ་གཤེགས། «ཐལ་བ་སྔར་བཞིན་བླངས་ལ། »དམ་ཚིག་པ་རང་ལ་ཛཿཧཱུྃ་བཾ་ཧོཿགཉིས་སུ་མེད་པར་ཐིམ། རང་གི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་གིས་མཚན་པར་གྱུར། «ཞེས་བརྗོད་ཅིང་གནས་གསུམ་བསྲུངས།» ཨོཾ་བྃ་ཧྃ་ཡོཾ། ཧྲིཾ་མོཾ། ཧྲིཾ་ཧྲིཾ། ཧཱུྃ་ཧཱུྃ་ཕཊ་ཕཊ། «ཞེས་བརྗོད་ཅིང་། སྲུང་འཁོར་གསལ་གདབ་ལ།» ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཨོཾ་གྲྀཧྣ་གྲྀཧྣ་ཧཱུྃ་ཧཱུྃ་ཕཊ། ཨོཾ་གྲྀཧྣ་པཱ་ཡ་གྲྀཧྣ་པཱ་ཡ་ཧཱུྃ་ཧཱུྃ་ཕཊ། ཨོཾ་ཨཱ་ན་ཡ་ཧོ་བྷ་ག་ཝན་བིདྱཱ་རཱ་ཛ་ཧཱུྃ་ཧཱུྃ་ཕཊ།« ཞེས་སྔགས་ཚར་གསུམ་ཕྱག་རྒྱ་དང་བཅས་པས་ཕྱོགས་གཡོན་སྐོར་མཚམས་གཡས་སྐོར་གྱིས་བསྲུང་བ་བྱ། ལས་བསགས་པ་དོན་དང་ལྡན་པའི་ཕྱིར་བསྔོ་བ་སྨོན་ལམ་མཁའ་སྤྱོད་ཞལ་བཟང་བལྟ་བའི་བར་རྒྱུན་གྱི་ཉམས་ལེན་བཞིན་དང་།» ཕུན་ཚོགས་དགེ་ལེགས་ཀུན་གྱི་དཔལ་མངའ་བ་«སོགས་བཀྲ་ཤིས་བརྗོད། མེ་ཏོག་གི་ཆར་དབབ། སྦྱིན་སྲེག་ཉི་མ་སྦྲེལ་ནས་བྱེད་ན་ཐལ་བ་རྣམས་དཀྲུགས་བརྡལ་དུ་མ་སོང་བའི་སྔར་གྱི་ཐལ་བ་དེ་ནན་པ་བྱས་པའི་ཁར་ལྕི་བས་བརྩིགས་ཏེ། ཆོ་ག་རྣམས་ནི་གོང་ཇི་ལྟ་བར་མཛད། གྲོལ་བའི་ཉིན་ཚོགས་འཁོར་མཛད་པའི་ཚོགས་རྫས་རྣམས་ཕྱག་ལེན་བཞིན་བཤམས་ནས། འཇིག་རྟེན་ལས་འདས་པའི་མེ་ལྷའི་གཏོར་འབུལ་ཚར་མ་ཐག་གཏོར་མ་བྱིན་རླབས་ལྟར་བྱིན་གྱིས་བརླབ་ནས། སྔགས་འབུལ་ཡན་ཆད་དཀྱུས་བཞིན་མཛད། དམ་ཚིག་སྤེལ་བ་དང་ཚོགས་ལ་ལོངས་སྤྱོད་པ་ནི་འཇིག་རྟེན་པའི་མེ་ལྷའི་དམ་ཚིག་པ་རང་ལ་བསྡུས་ནས་གནས་གསུམ་བསྲུངས། གོ་ཆའི་ལྷ་སྔགས་དང་སྲུང་སྔགས་བརྗོད་པ་ཡན་གྲུབ་ནས་མཛད། ཚོགས་ལྷག་ནས་བཀྲ་ཤིས་ཀྱི་བར་རྗེས་ཆོག་མ་གཏོགས་ཚེས་བཅུའི་མཆོད་པ་ལྟར་མཛད་པས་འགྲུབ་ཅིང་། ཐབ་ཤུལ་ཆུ་དང་འོ་མས་བཀྲུ་ཞིང་། ཐལ་བ་རྣམས་མི་ཕྱུགས་མང་པོས་འཐུང་བའི་ཆུ་བོའམ། རི་ཐོན་པོའི་རྩེར་གདན་དྲངས་པར་བྱའོ། །དེ་ལྟར་རྡོ་རྗེ་རྣལ་འབྱོར་མའི་སྦྱིན་སྲེག་གི་ཡི་གེ་རྗེ་ས་ཆེན་ཡབ་སྲས་ཀྱིས་མཛད་པའི་ཡིག་རྙིང་དང་། ཀུན་མཁྱེན་གོ་བོ་རིན་པོ་ཆེས་མཛད་པ་དང་། གཙོ་བོ་རྗེ་སངས་རྒྱས་དཔལ་བཟང་པོས་མཛད་པའི་ཡི་གེ་གཞིར་བཞག དེར་མི་གསལ་བ་རྣམས་བདེ་ཀྱེའི་ཞི་བའི་སྦྱིན་སྲེག་ནས་ཁ་འགོང་བར་གསུངས་པ་བཞིན་ཁ་བསྐངས། བླ་མ་ཡབ་སྲས་ཀྱི་གསུང་རྒྱུན་དང་ཕྱག་ལེན་གྱི་རིམ་པས་གོ་བདེ་བར་བྱས་དོན་ལ་རང་བཟོའི་དྲི་མས་མ་སླད་པར་སྦྱར་བ་འདི་ནི། ཚུལ་འདི་ལ་མོས་པའི་དོན་གཉེར་གྱིས་བསྐུལ་བའི་ངོར། རྒྱལ་ཁམས་ཀྱི་བྱ་བྲལ་བ་དབང་ཕྱུག་རབ་བརྟན་གྱིས་ཡུལ་དབུས་ཀྱི་སའི་སྨན་ལྗོངས། རྡོ་རྗེ་འཆང་ཚར་པ་ཆོས་རྗེའི་སྲས་ཀྱི་མཐུ་བོ་རྡོ་རྗེ་བཙུན་མོ་ཉིད་ཀྱིས་རིང་ནས་བསྐྱངས་པའི་གཉན་སྟོན་མཆོག་གི་སྤྲུལ་པའི་ཟློས་གར་རྒྱལ་དབང་ཐམས་ཅད་མཁྱེན་པ་གཞོན་ནུ་བློ་གྲོས་ཀྱིས་ཞལ་སྔ་ནས་ཀྱི་འདེབས་པར་མཛད་པའི་བཀྲ་ཤིས་དང་དགེ་མཚན་དུ་མས་ཕྱུག་པའི་ཆོས་སྡེ། སྙན་བརྒྱུད་ཟབ་མོའི་ཆོས་སྒྲ་རྒྱུན་མི་ཆད་པར་སྒྲོག་པའི་གནས། རྗེ་བཙུན་དེ་ཉིད་ཀྱིས་བྱིན་གྱིས་བརླབས་ཤིང་གདན་ཆགས་པའི་གཟིམ་ཆུང་ཉིད་དུ་སྦྱར་བའོ། །འདིས་ཀྱང་སློབ་བཤད་ཟབ་མོའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག ཅེས་པའི་བཀའ་རྩོམ་ཇི་ལྟ་བར་ལས་དང་པོ་པ་རྣམས་འཇུག་བདེ་ཞིང་ཆོ་ག་མི་འཁྲུག་པ་དང་། དཔེ་མང་དུ་ཚོལ་མི་དགོས་པར་ཕན་ཁྱད་ཀྱི་ལྷག་བསམ་དང་། ཁྱད་པར་གཙང་སྟོད་སྨན་ཐང་གི་ལྕམ་ཡུམ་བློ་གསལ་ཀུན་དགའ་ཆོས་ཀྱི་སྒྲོན་མ་མཁའ་སྤྱོད་ལྗགས་བསྙེན་སྦྱིན་སྲེག་གནང་དུས་ཀྱི་གཟིགས་དཔེར་ཀླག་ཆོག་ནག་པོ་འགྲོ་ཤེས་ཁོ་ནར་བཀོད་པ་འདི་ནི་དུས་གསུམ་རྒྱལ་བའི་སྤྱི་གཟུགས་རྨོར་ཆེན་ཆོས་ཀྱི་རྒྱལ་པོའི་ཞབས་རྡུལ་སྤྱི་བོས་མཆོད་པའི་བཀའ་འབངས་ལྷ་རིགས་འ་ཞྭའི་རིགས་ཀྱི་རྣལ་འབྱོར་པ་སློབ་བཤད་འཛིན་པ་ངག་དབང་ཀུན་དགའ་ལེགས་པའི་འབྱུང་གནས་ཀྱིས་མདར་སྟོད་གྲངས་ཆེན་རྡོ་རྗེའི་ཕོ་བྲང་དུ་སྒྲིགས་པའི་ཡི་གེ་པ་ནི་རིག་པ་འཛིན་པ་རྣམ་རྒྱལ་འགྱུར་མེད་ཀྱིས་དད་བརྩོན་སྤྲོ་བའི་སྒོ་ནས་ལེགས་པར་གྲུབ་པའོ།། དགེའོ།། །།པར་རྩ་བལ་ཡུལ་ནས་རྒྱལ་ཡོངས་ས་ཆེན་ཞེས་པ་ལས་སྤེལ།། །།» ༈ བལ་ཡུལ་མཆོད་རྟེན་ཉེ་འདབས་ནས་རྒྱལ་ཡོངས་ས་ཆེན་ཞེས་པ་ལས། སློབ་བུ་ཐ་ཤལ་པ་གུ་རུས་སྤེལ་བའོ།།